# Balcons de Ghoufi

Els Balcons de Ghoufi o el congost de Ghoufi és un lloc visitat situat a l'Aurés, a Algèria. El llogaret de Rhoufi és un poblament secundari del municipi de Ghassira a la província de Batna. Està codificat com a monument d'Algèria amb el codi ID 05-006. És a uns 90 km de la ciutat de Batna.

## Geografia

Un llarg congost, un curs d'aigua que creua tot l'estat des de Tifelfel fins a M'Chouneche: tres o quatre quilòmetres al llarg del curs tenen jardins d'arbres fruiters i palmeres, dominats per penya-segats amb una alçada de 200 m o més segons els indrets. El poble de Ghoufi és a la vora de la carretera, al penya-segat nord.
Amb vista a l'oasi, són els Balcons de Ghoufi, tallats en cascades a la roca; hui hi ha incorporades cases deshabitades que daten de quatre segles. A la volta de cada balconada es troba un poble enmig del qual hi ha una taqliath —un edifici de pisos que conté un nombre d'habitacions igual al nombre de persones integrants d'una família, i altres que serveixen de magatzem per a la collita i provisions. Els pobles aferrats al penya-segat són Hitesla, Idharène, Ath Mimoune, Yahia Ath Mansour i Taouriret.
L'arquitectura és típicament amaziga. El material emprat és pedra polida unida amb morter i troncs de palmeres datileres.
Les goles de Ghoufi són com les Muntanyes Rocoses i el Gran Canyó, compostes de roques metamòrfiques i sedimentàries, i un oasi d'un tipus de vegetació únic d'aquesta àrea. Entre els principals productes agrícoles fruiters hi ha figues, raïm, magranes, peres, pomes, olives, taronges, llimes, ametles, nous i codonys.

## Història

Els balcons de Ghoufi tenen als flancs un hàbitat amazic tradicional en forma d'«escala» i, en les seues empinades parets, habitatges troglodites. El lloc fou declarat Patrimoni Nacional de la UNESCO el 1928 i 2005.

## Galeria

* Congost de Ghoufi, a la nit
* L'hotel al penya-segat ara abandonat
* Vista d'un llogaret amazic
* Ghoufi i el palmerar amb els contraforts de l'Aurés a la distància
* Poble amazic, palmerar i penya-segat
* Ghoufi, pedres de cristall
* Donar Cheikh Ath Mimoune
* El congost
* Rodalia de Ghoufi

## Referències

* ↑ Batna: le site touristique de Ghoufi détruit par des incendies Arxivat 2014-08-08 a Wayback Machine. La nouvelle république du 23 juillet 2011, p. 5, consulta 16 d'octubre de 2017 (en francès).
* ↑ CONVENTIONS ET ACCORDS INTERNATIONAUX JORADP del 5 de maig de 2010, consulta: 16 d'octubre de 2017 (en francès).
* ↑ Bouchair, A. «Sustainability features of vernacular architecture in Southern Algeria». A: Vernacular Architecture: Towards a Sustainable Future (en anglés). Taylor & Francis Group, 2015, p. 164–. ISBN 978-1-138-02682-7.
* ↑ Mileto, C; Vegas; García Soriano; Cristini. Vernacular Architecture: Towards a Sustainable Future (en anglès). CRC Press, 2014, p. 164. ISBN 9781315736907.
* 1 2 LES BALCONS DU GHOUFI, À BATNA : Féerie en cascade Arxivat 2016-03-04 a Wayback Machine. Le temps d'Algérie du 9 setembre 2009, consultat el 16 d'octubre de 2017 (en francès).
* ↑ «Balcon de Ghoufi, Canyon Algérie» (en francès). algerie.voyage.over. [Consulta: 16 octubre 2017].
* ↑ Les indicateurs biologiques et pédologiques de la désertification sur le versant sud de l'Atlas saharien (Aurès) Arxivat 2010-12-04 a Wayback Machine. Consulta el 16 d'octubre de 2017 (en francès)

## Enllaços externs

* Vista de Ghoufi por satélite (Google).